नागिन (धारावाहिक)
नागिन बालाजी टेलीफिल्म्स के तहत एकता कपूर द्वारा निर्मित आकार बदलने वाले नागों के बारे में एक भारतीय अलौकिक कथा टेलीविजन श्रृंखला है जो कलर्स टीवी पर प्रसारित होता है। पहला सीज़न १ नवंबर २०१५ से ५ जून २०१६ तक प्रसारित हुआ। इसमें मौनी रॉय, अर्जुन बिजलानी और अदा खान ने अभिनय किया। दूसरा सीज़न ८ अक्टूबर २०१६ से २५ जून २०१७ तक प्रसारित हुआ। इसमें मौनी रॉय, करणवीर बोहरा और अदा खान ने अभिनय किया। तीसरा सीज़न २ जून २०१८ से २६ मई २०१९ तक प्रसारित हुआ। इसमें सुरभि ज्योति, पर्ल वी पुरी और अनीता हसनंदानी ने अभिनय किया। चौथे सीज़न को एक नए शीर्षक नागिन: भाग्य का ज़हरीला खेल के साथ पेश किया गया था। इसका प्रसारण १४ दिसंबर २०१९ से शुरू हुआ। इसका प्रसारण २२ मार्च २०२० से कोविड-१९ के प्रकोप के कारण रोक दिया गया और १८ जुलाई २०२० को फिर से शुरू हुआ और ८ अगस्त २०२० को समाप्त हुआ। इसमें निया शर्मा और विजयेंद्र कुमेरिया ने अभिनय किया। पांचवां सीज़न ९ अगस्त २०२० से ६ फरवरी २२१ तक प्रसारित हुआ। इसमें सुरभि चंदना, शरद मल्होत्रा ​​और मोहित सहगल ने अभिनय किया। छठे सीज़न का प्रीमियर १२ फरवरी २०२२ से ९ जुलाई २०२३ तक प्रसरित हुआ और इसमें तेजस्वी प्रकाश, सिम्बा नागपाल,pratik sehajpal महक चहल, श्रेय मित्तल और वत्सल शेठ ने मुख्य भूमिकाएँ निभाईं।